 Muhammadụ BuhariMuhammadụ Buhari kpọpere trakụtọ nari anọ oge o mere njem na Plateau steetiNdị mmadụ nupụtara nigwe ịnabata onyeisiala bụ Muhammed Buharị oge ọ gara njem nleta na Plateau steeti na nsonso.Ọtụtụ ha pụtara nezi dị nụzọ ebe ewumewu ndị Buhari gara imepe dị na-eti, Baba oyoyo, na-efere ya aka.Agwa ha kpasara Buhari tụrụ ọtụtụ ndị mmadụ na anya dịka  e nwerela ọtụtụ ndị ọnụ na-eru na okwu dịka Olusegun Obasanjo na Ibrahim Babangida na Naijiria ndị katọrọ Buhari maka etu akụnaụba na nchekwa ala Naijiria siri kụọ afọ nala, ma gwa ya ka ọ hapụ ịzọ ọchịchị ọzọ n afọ 2019.Mana ụdị nnabata e nyere ya na Plateau steeti palitere ndọrịtaụka netiti ndị mmadụ. Ndị hụrụ Buhari nanya na-ekwu na ogosiri na Buhari ka bụ mmadụ oha, onye a hụrụ na-anya nke ukwu nke na ọ zọ ọkwa ọchịchị na afọ 2019, a ga-atụnyere ya akwụkwọ.Ha sị na o nwere ezi ohere inweta ọkwa  onyeisiala ọzọ.Lee ihe ndị hụrụ Buhari nanya na-ekwu nigwe okwu Twitter:Mana  ndị ọzọ na-ekwu na ịpụta nụzọ na-eti mkpu,efe aka abụghị ụzọ e ji ama onye ọha hụrụ nanya, kama ọ bụ ntụliaka ga-ekwu onye bụ onye.Nwafọ Igbo ma bụrụkwa onye otu pati UPP bụ Chekwas Okorie sịrị na ihe ọtụtụ ndị mmadụ ji pụta bụ na ndị mmadụ na-apụtakarị ịbịa hụ ndị ọchịchị.O kwukwara na e nwe ọbịa pụrụiche, na gọọmenti ụfọdụ na-emechi ahia, ụlọakwụkwọ na ụlọọrụ.Akụkọ ga-amasị gịUhuru Kenyatta na Raila Odinga ekpezielaGọọmenti ga-egbubilata osikapa a na-ebubataE gbuola mmadụ 11 na Plateau steetiOkorie gara nhu kwuo na nke a apụtaghị na onye ahụ ga-emerị na ntuliaka. Ọ bụghị ikwụ nụzọ na-efe aka ka a ga-eji mara onye a ga-etinyere akwụkwọ na ntụliaka, ọ bụ nkwa e kwere ekwe nke e meghị  ka a ga-atụle.Ndị na-agba mbọ ka ndị mmadụ nweta ikike dịrị ha kwenyere nihe Okorie kwuru.Otu onye nime ha bụ Jude Ohanele sị na ndị na-apụtakarị ma ndị ọchịchị bịa njem bụ ndị enweghị ọrụ.Onye ọbụla bụ onye ọchịchị gara nobodo dịka Naijiria obodo ndị mmadụ na-enweghị ọrụ, ndị mmadụ ga-apụta. Ọ bụrụ na ndị mmadụ nwere ọrụ, ha agaghị apụta. Oke ndị mmadụ pụtaranụ na-egosi ndị anamachọọrụ.David Anyaele kwuru na ọ bụ noge ntuliaka ka e ji ama onye ọha hụrụ nanya nezie.Nokwu ya,  Agaghị eji etu ndị mmadụ siri gbapụta kele onye ọchịchị mara onye ga-atunyere ya nihi na ihe ndị a niile e nwere ike ịzụta ha nahịa.Akụkọ ndị ga-amasị gị:Gọọmentị etiti ana-akpachị mgbasaozi?Naịjirịa e nwere ndị nkuzi ha ga-ebinye Liberia?Ntuliaka Italy: Etu osi gbasa gị 